El Djem
<s>El Djem (arapski: الجمّ, čita se El Džemu, rimski Thysdrus) je grad i općina od 21,234 stanovnika na istoku Tunisa u Vilajetu Mahdia.</s>

<s>El Djem je slavan zbog svog Amfiteatra, jednog od najvećih na svijetu koji je 1979. uvršten na UNESCO-vu Listu mjesta svjetske baštine u Africi.</s>

<s>Geografske karakteristike 
El Djem leži na vratima Tuniskog Sahela, udaljen 210 km južno od glavnog grada Tunisa i 42 km od svog administrativnog centra Mahdije.</s>

<s>Historija</s>

<s>Rimski Thysdrus je najvjeratnije izrastao na mjestu starijeg feničkog naselja doseljevanjem cezarovih legionara veterana - 45. pne. (ili 46. pne.)
Status municipija dobio je za vladavine cara Septimija Severa (193.-211.), a 244. i status kolonije pa je imao status slobodnog grada (civitas libera)).</s>

<s>Taj kraj nije bio suh kao danas pa je bio poznat po velikoj količini i kvalitetnih maslina, što je osiguralo prosperitet Thysdrusa.</s>

<s>Krajem 2. vijeka imao 30.000 stanovnika i smatran je vodećim proizvođačem maslinovog ulja u Provinciji Afrika.</s><s>Svoje bogatstvo i status pokazao je izgradnjom velikog amfiteatra, najvećeg rimskog spomenika u Africi, od kog je veći jedino rimski Koloseum.</s>

<s>Propast Thysdrusa 
Crni dani za Thysdrus nastupili su u 3. vijeku nakon što je sudjelovao u pobuni protiv carske vlasti.</s><s>Uzrok je bio novi  porez na maslinovo ulje koji je pokrenuo nemire širom Tunisa, a kulminirao je ubistvom Carskog prokuratora i proglašenjem 80-godišnjeg Gordijana - novim 
Rimskim carem.</s><s>Njegova vladavina bila je kratkotrajna, ubijen je nakon samo nekoliko sedmica, pa ga je zamijenio Maksimin Tračanin.</s><s>Pobuna je ugušena, a Thysdrus opljačkan i razoren, tako da nikad više nije uspio vratiti svoj prijašnji status.</s>

<s>Amfiteatar je preživio razaranje Thysdrusa i Rimskog Carstvo.</s><s>Malobrojni stanovnici koristili su ga kao utvrdu za arapskih napada u 5. vijeku, a i tokom 7. vijeka za ratova arapskih frakcija.</s>

<s>Razaranje amfiteatra 
Amfiteatar je ostao relativno čitav sve do 17. vijeka, kad su ga počeli koristiti kao kamenolom za gradnju novih kuća u El Djemu.</s><s>Preostale ruine iskoristili su vojnici Wehrmachta za Drugog svjetskog rata kao utvrdu, pa je ponovno razaran od britanske artiljerije.</s>

<s>Djelomična rekonstrukcija izvedena je između 1974. i 1980. tako da je danas polovica gledališta u funkciji, pa je jedna od najposjećenijih atrakcija u Tunisu.</s>

<s>Privreda i transport 
Današnji El Djem je administrativno-trgovački centar svoje okolice, i sve više turistička destinacija zbog amfiteatra.</s>

<s>U amfiteatru se od 1985. održava Internacionalni festival simfonijske muzike El Jem.</s>

<s>Izvori</s>

<s>Vanjske veze</s>

<s>Carte géographique - El Jem</s>

<s>Gradovi u Tunisu</s>

